
Maksud: Daripada Abu Musa r.a. (Allah telah meredhainya) katanya: Aku dan dua orang 
lelaki dari kaumku telah masuk kepada Nabi s.a.w.. Salah seorang daripada dua lelaki 
berkenaan berkata: Lantiklah kami menjadi ketua wahai Rasulullah!. Yang seorang lagi 
juga berkata demikian. Lalu baginda bersabda: "Sesungguhnya kami tidak melantik 
dalam urusan ini sesiapa yang memintanya atau bercita-cita untuk mendapatkannya" * 1 

Hadith menjelaskan satu kaedah yamg penting dalam perlantikan jawatan kepimpinan 
atau kuasa iaitu tidak boleh diberikan kuasa atau jawatan kepada yang memintanya atau 
tamakkannya. Ini kerana jawatan di dalam Islam adalah amanah dan ianya diterima 
dengan tanggungjawab dan perasan takutkan Allah sedang mereka yang memintanya atau 
tamkkannya adalah tanda golongan yang merasai besarnya tanggungjawab di hadapan 
Allah. Maka menjadi tanggungjawab ke atas sesiapa yang mempunyai kuasa menentu 
dan memilih untuk tidak memilih mereka yang tamakkan kuasa. 

Al-Qadhi al-Baidawi (meninggal 537H) lS dalam mensyarahkan persoalan meminta 
jawatan kepimpinan: "Tidak sepatutnya bagi yang berakal bergembira dengan suatu 
kelazatan yang akan diikuti dengan dengan penyesalan". Berkata al-Muhallab (meninggal 
43 5H) pula : Keinginan untuk memperolehi kuasa adalah sebab berlaku peperangan 
di kalangan manusia kerananya sehingga ditumpahkan darah, dicemari harta dan maruah. 
*2 


Justeru itu, Islam menghalang jawatan daripada jatuh ke tangan mereka yang 
tamakkannya dengan membuat kaedah sesiapa yang meminta maka dia tidak dilantik. Ini 
dapat menyelamatkan dua perkara bahaya: 

i. Amanah kepimpinan jatuh ke tangan mereka yang tidak takutkan Allah dan tidak 
memahami bahawa kepimpinan akan dipersoalkan di akhirat. 

ii. Berlakunya perebutan kuasa di kalangan ummat yang akhirnya membawa kehancuran. 

Persoalan kepimpinan di dalam Islam bukan sahaja melibatkan perkara kepakaran tetapi 
juga membabit persoalan keberkatan dan pertolongan Allah yang bakal turun kepada 
kepimpinan yang beriman dan bertaqwa. Oleh itu dalam hadith yang lain, yang 
diriwayatkan oleh al-Bukhari dan Muslim baginda Nabi s.a.w. menasihati sahabatnya 
' Abd ar-Rahman bin Samurah (® j^) 

Maksudnya: 

"Wahai 'Abd ar-Rahman! Jangan engkau meminta jawatan pemimpin. Sesungguhnya 
jika engkau diberikannya dengan pemintaan maka engkau ditinggalkan (tidak ditolong). 
Sekiranya engkau diberikannya tanpa pemintaan maka engkau dibantu" *3 

Kata al-Hafiz Ibn Hajar al-' Asqalani dalam Fath al-Bari: "Maksud hadith di atas ialah 
sesiapa yang meminta jawatan pemimpin lalu diberikan kepadanya maka dia tidak 
diberikan bantuan disebabkan keinginannya... ".katanya lagi: "Sesiapa yang tidak 
mendapat bantuan daripada Allah terhadap pekeijaannya maka dia tidak akan mempunyai 
kemampuan melaksanakan pekerjaan tersebut. Oleh itu maka tidak sepatutnya diterima 
pemintaannya (untuk menjadi pemimpin)." *4 

Dalam kata lain, sesiapa yang meminta jawatan, maka Allah tidak akan menolongnya jika 
dia memerintah. Sesiapa yang tidak ditolong Allah tentu dia gagal melaksanakan amanah 
seperti yang dikehendaki Allah, sama ada yang kecil ataupun yang besar dan dalam apa 
urusan sekalipun. Orang telah dipastikan dia tidak dibantu Allah adalah nyata 
kegagalannya dari awal lagi, maka wajar dia dihalang dari diberikan jawatan berkenaan. 

Namun ini bukanlah bererti mustahil untuk dia melakukan kebaikan dan keadilan pada 
orang dibawahnya. Ada pemimpin yang kafir tetapi dapat melakukan kebaikan dan 
keadilan. Ini adalah hasil daripada usaha dan kesungguhannya bersama dengan keizanan 
Allah. Namun pertolongan Allah dengan keberkatan dan rahmatNya tidak akan 
diperolehi jika seseorang tamakkan kuasa. 

Di sudut yang lain, mereka yang menuntut jawatan sebenarnya telah meletak 
keistimewaan atau kelayakan pada sendiri. Ini adalah lambing keegoan, sedangkan Allah 
telah berfirman di dalam Surah an-Najm ayat 32 

Maksudnya: "Jangan kamu menyatakan diri kamu suci" 

Kata 'Abd ar-Rahman Ibn Nasir al-Sa’di dalam tafsirnya: "Ayat bermaksud jangan kamu 
memberitahu manusia mengenai kesucian (kebaikan) jiwamu kerana mencari pujian di 
sisi mereka". *5 

Meminta jawatan adalah suatu bentuk menuntut diiktiraf kelebihan diri di hadapan orang 
lain. Sedangkan Islam mahu supaya jawatan dipikul oleh mereka yang dibaluti dirinya 
dengan tanggungjawab, kesedaran dan penuh rendah diri di hadapan Allah dan 
memahami benar-benar ianya merupakan amanah dan beban bukan tempat kemegahan. 

Kata Muhammad 'Abd al-Qadir Abu Faris dalam An-Nizam as-Siyasi fi al-Islam: 
"Secara umumnya meminta menjadi pemimpin adalah dilarang di dalam Islam. Dalil- 
dalil dari al-Quran dan as-Sunnah yang ada mengukuh hukum haram atau sekurang- 
kurangnya makruhnya perkara tersebut . *6 

Oleh itu, para pemimpin yang beriman hendaklah memastikan mereka yang dilantik 


menguasai apa-apa urusan orang Islam terdiri dari kalangan yang dibantu perlaksanaan 
kerjanya oleh Allah ke arah kebaikan dunia dan akhirat. Hendaklah dielakkan dari 
melantik mereka yang tidak dibantu Allah. Antara cara yang diajar oleh Nabi s. a. w. untuk 
mengenal individu yang tidak dibantu oleh Allah ialah orang meminta jawatan. 

Kata al-Imam al-Syaukani (meninggal 1255H) : “Kesimpulan, apabila seseorang 

yang meminta jawatan tidak mendapat pertolongan Allah, maka apa-apa jawatan yang 
dipegangnya akan menjatuhkannya dalam kesusahan dan kerugian dunia dan akhirat, 
maka tidak dihalalkan melantik orang seperti itu”. *7 

Namun begitu jika ada yang ingin memperolehi jawatan di atas dasar mengelakkan umat 
dari dikuasai golongan yang zalim dan melampaui batasan Allah. Para ulama Islam 
seperti al-Imam al-Mawardi (meninggal 450H) di dalam Al-Ahkam as- 

Sultaniyyah menyebut bahawa adakalanya meminta jawatan memperolehi pahala 
sekiranya tujuan untuk menegakkan kebenaran dan dibimbangi orang yang tidak layak 
mendapat tempat tersebut *8 

Pendapat al-Mawardi ini bersesuaian dengan sabda Nabi s. a. w. di dalam hadith yang 
diriwayatkan oleh Abu Daud : 

Maksudnya: Sesiapa yang meminta jawatan qadhi muslimin sehingga dia 
memperolehinya kemudian keadilannya mengatasi kezalimannya maka baginya syurga. 

*9 


Ertinya, asal di dalam sistem siyasah Islam individu dilarang merebut jawatan 
kepimpinan umat atau memintanya, namun perkara tersebut dikecuali disebabkan darurat 
atau tuntutan yang amat sangat daripada sesuatu keadaan di mana jika golongan yang 
soleh tidak mengambilnya maka ianya akan jatuh ke tangan golongan mungkar. Justeru 
itu, tuntutan baru muncul membenarkan jawatan kepimpinan direbut atau diminta. Ini 
mendorong Nabi Yusuf a.s. meminta jawatan dalam kerajaan Mesir, katanya: 


*12l 1 liuk l$la fjAJJ g>kjVl gj l-ikjj] Ij^a 23JiSj(55 AA gj g>kjt3l <jil ja. (JIS 

(56)uA ‘ k A y j dUS 1 A jj 


Maksudnya: 

Yusuf berkata: "Jadikanlah daku pengurus perbendaharaan hasil bumi (Mesir); 
sesungguhnya aku sedia menjaganya dengan sebaik-baiknya, lagi mengetahui cara 
mentadbirkannya.Dan demikianlah caranya, Kami tetapkan kedudukan Yusuf memegang 
kuasa di bumi Mesir; ia bebas tinggal di negeri itu di mana sahaja yang disukainya. Kami 
limpahkan rahmat Kami kepada sesiapa sahaja yang Kami kehendaki, dan Kami tidak 
menghilangkan balasan baik orang-orang yang berbuat kebaikan. *10 

Kata al-Qurtubi: “Sesungguhnya Yusuf a.s. hanya meminta kuasa setelah dia mengetahui 
bahawa tiada sesiapa yang setanding dengannya, yang dapat melaksanakan keadilan, 


islah dan menyampaikan hak-hak fakir miskin. Dia melihat yang demikian itu adalah 
fardu 'ain bagi dirinya, kerana tiada siapa lagi selain dia. Demikian juga hukumnya pada 
hari ini. Sekiranya seseorang insan tahu mengenai dirinya, bahawa dia dapat menegakkan 
kebenaran dalam kehakiman dan hisbah, sementara tiada seseorang pun yang sesuai dan 
setanding dengannya maka jawatan itu fardu 'ain ke atas dirinya. Wajib dia mengendali 
dan memintanya. Dia juga hendaklah memberitahu sifat-sifatnya yang melayakkan 
memperolehi jawatan tersebut iaitu ilmunya, kemampuannya dan lain-lain” 

